ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
29 ก.ค. 2558

สรุปภาวะตลาดภาคเช้า : SET ยังรีบาวด์ไม่ไหว – Sentiment ที่ดีของตลาดยุโรปและสหรัฐเมื่อคืน ช่วย SET ให้ฟื้นตัวได้เพียงช่วงแรก อย่างไรก็ตามยังยืนเหนือ 1414 จุดไม่ได้ และไม่มีผู้กล้าไล่หุ้นขึ้นต่อนัก หากมองไปอีก Step ที่ว่า คืนนี้เฟดประชุมเรื่องดอกเบี้ย ขณะที่ SET ปิดทำการในวันพรุ่งนี้ ทำให้สุดท้าย SET ยังรีบาวด์ต่อไม่ไหว อ่อนตัวลงมาปิดตลาดที่ 1401.28 จุด -6.79 จุด ด้วยมูลค่าซื้อขาย 1.6 หมื่นลบ. กลุ่มหลักแบงก์กดดันตลาด ปิดลบ -1.18% ส่วนพลังงานและ ICT ประคองตัว ด้านตลาดภูมิภาคแกว่งแคบในแดนบวก
กลยุทธ์ที่แนะนำ :ช่วงบ่าย: แม้ว่าช่วงบ่ายอาจมีแรงขายเพื่อลดความเสี่ยงก่อนทราบผลประชุมเฟดคืนนี้ แต่ SET จะปิดทำการในวันพรุ่งนี้ แต่คาดฐานบริเวณ 1390-1400 จุด ยังรองรับได้ดี และมุมองช่วงนี้มองภาพของการรีบาวด์ โดยหากยืนเหนือ 1414 จุดได้ จะเป็นสัญญาณที่ดีขึ้น และมีแนวต้านถัดไปที่ 1424 จุด กลยุทธ์ ซื้อดักการฟื้นตัวทั้งนี้ หุ้นแนะนำตามสัญญาณทางเทคนิค ได้แก่ SVI (รับ 4.34 ต้าน 4.62 Cut 4.20)